[image: image1.emf][image: image2.png]



ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea majorării Bugetului General al Municipiului Focșani 
pe anul 2018
               Consiliul Local al Municipiului Focşani, judeţul Vrancea, întrunit în şedinţă ordinară, 

                - analizând proiectul de hotărâre iniţiat de Primarul Municipiului Focşani prin care propune aprobarea majorării Bugetului General al Municipiului Focșani pe anul 2018 şi raportul întocmit de Direcţia economică, înregistrat la nr. 30959/12.04.2018;

              - văzând avizul favorabil al Comisiei de buget şi administraţie publică și amendamentul consilierilor locali;

              - în conformitate cu prevederile art. 19 alin. (2) și art. 82 din Legea nr. 273/2006 privind finanţele publice locale, cu modificările şi completările ulterioare;

    - în baza art. 36 alin. (1) şi (2) lit. “b”, alin. (4) lit.”a” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;

HOTĂRĂŞTE:
               Art. 1 Se aprobă majorarea Bugetului General al Municipiului Focșani pe anul 2018, după cum urmează:
_ se majorează cu suma de 155,00 mii lei bugetul Primăriei Municipiului Focșani reprezentând credite de angajament la subcapitolul bugetar ”Alte acțiuni în domeniile locuințelor, serviciilor și dezvoltării publice” (70.02.50), articolul bugetar ”Materiale și prestări servicii cu caracter funcțional” (20.01.09) finanțate din sume alocate din bugetul ANCPI pentru lucrări de înregistrare sistematică din cadrul Programului național de cadastru și carte funciară.

_se majorează cu suma de 1,50 mii lei bugetul Ateneului Popular ”Mr.Gh.Pastia” Focșani la venituri la subcapitolul bugetar ”Donații și sponsorizări” (37.10.01) și la cheltuieli la subcapitolul bugetar ”Case de cultură” (67.10.03.06), articolul bugetar ” Alte cheltuieli cu bunuri și servicii” (20.30.30).     
_se majorează cu suma de 2,33 mii lei bugetul local la subcapitolul bugetar ”Donații și sponsorizări” (37.02.01).

_se majorează cu suma de 2,33 mii lei bugetul Direcției de Asistență Socială și Medicină Școlară Focșani reprezentând credite bugetare și de angajament, la subcapitolul bugetar ”Alte cheltuieli în domeniul asistenței sociale” (68.02.50.50), articolul bugetar ”Mașini, echipamente și mijloace de transport” (71.01.02), poziția autoturism. 

              Art. 2 Direcţia economică, prin Serviciul buget contabilitate, este autorizată să introducă modificările corespunzătoare în structura bugetului pe anul 2018 și estimările pentru următorii trei ani.
               Art. 3 Prezenta hotărâre va fi  comunicată de către Serviciul administraţie publică locală, agricultură, compartimentelor, serviciilor, unităților de subordonare locală şi Primarului Municipiului Focşani, conform legii, care va asigura executarea acesteia prin Direcţia economică.
     PREŞEDINTE DE ŞEDINŢĂ,

             Nedelcu Mihai  
                                                                                                          Contrasemnează, 

                                                                                     Secretarul Municipiului Focşani 

                                                                                           Eduard Marian Corhană
Municipiul Focşani, 19 aprilie 2018

